section_heading: Partija gotovo uništena
paragraph_text: Za Brozovog boravka u tamnici, kralj Aleksandar 6. siječnja 1929. provodi državni udar i uvodi Šestojanuarsku diktaturu. Raspuštena je skupština, ukinut Vidovdanski ustav, zabranjene sve političke stranke, zabranjena sva udruženja koja imaju »plemensko i vjersko obilježje«, uvedena stroga cenzura, drastično ograničene sve građanske slobode. Diktatura dvora i velikosrpske buržuazije surovo se obrušila na su političku opoziciju, ali prije svega na komuniste.